cyanic-selkie/wikianc huggingface dataset:
จังหวัดเชียงรายในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550
ผู้สมัครที่ได้รับการเลือกตั้งในกลุ่มจังหวัดที่ 1
แต่ละกลุ่มจังหวัดมีสมาชิกสภาผู้แทนราษฎรกลุ่มละ 10 คน สำหรับกลุ่มจังหวัดที่ 1 แบ่งออกเป็นตามสัดส่วนคะแนนดังนี้
คะแนนรวมเฉพาะจังหวัดเชียงราย
! colspan=2 | พรรค ! คะแนนเสียง ! ร้อยละ
เขตเลือกตั้งที่ 2
เขตการเลือกตั้งที่ 2 ประกอบไปด้วยอำเภอเชียงของ อำเภอพาน อำเภอเทิง อำเภอป่าแดด อำเภอพญาเม็งราย อำเภอเวียงแก่น อำเภอขุนตาล อำเภอเวียงเชียงรุ้ง และอำเภอดอยหลวง
เขตเลือกตั้งที่ 3
เขตการเลือกตั้งที่ 3 ประกอบไปด้วยอำเภอแม่สาย อำเภอแม่จัน อำเภอเชียงแสน และอำเภอแม่ฟ้าหลวง
เตอร์กิสถาน
เตอร์กิสถาน (Turkestan, Turkistan;, แปลตรงตัวว่า "สถานที่ของชาวเติร์ก") หมายถึงพื้นที่หนึ่งในเอเชียกลาง ตั้งอยู่ระหว่างไซบีเรียทางทิศตะวันออกเฉียงเหนือ ทิเบต, อินเดีย และอัฟกานิสถานทางทิศใต้ ทะเลแคสเปียนทางทิศตะวันตก และทะเลทรายโกบีทางทิศตะวันออก
จากต้นกำเนิดในภาษาเปอร์เซีย คำ "เตอร์กิสถาน" ไม่เคยเป็นชื่อเรียกของรัฐชาติแห่งใดแห่งหนึ่ง ในครั้งแรก นักภูมิศาสตร์ชาวเปอร์เซียนำคำนี้มาใช้เรียกสถานที่แห่งกลุ่มชนเตอร์กิก ซึ่งก็คือที่ใดก็ตามที่มีกลุ่มชนเตอร์กิกอาศัยอยู่ ต่อมา ระหว่างที่ชาวรัสเซียกำลังขยายอำนาจลงไปทางทิศใต้เพื่อพิชิตเอเชียกลางในคริสต์ศตวรรษที่ 19 พวกเขาได้เข้ายึดเมืองเตอร์กิสถาน (ปัจจุบันอยู่ในคาซัคสถาน) ใน ค.ศ. 1864 และเข้าใจผิดว่าชื่อเมืองนี้เป็นชื่อของภูมิภาคทั้งหมด จึงได้ตั้งชื่อเขตการปกครองใหม่ของตนว่า "เตอร์กิสถาน"
ในปัจจุบัน คำ "เตอร์กิสถาน" หมายถึงภูมิภาคหนึ่งในเอเชียกลางที่มีกลุ่มชนเตอร์กิกอาศัยอยู่เป็นส่วนใหญ่ แต่ภูมิภาคดังกล่าวยังเป็นที่อยู่ของชนกลุ่มอื่นที่ไม่ใช่เตอร์กิกด้วย (เช่น ชาวทาจิก) และไม่ได้ครอบคลุมถึงพื้นที่บางแห่งที่มีกลุ่มชนเตอร์กิกอาศัยอยู่ โดยประกอบด้วยบริเวณที่ปัจจุบันเป็นเติร์กเมนิสถาน, ทาจิกิสถาน, คีร์กีซสถาน, อุซเบกิสถาน, ภาคใต้และตะวันออกของคาซัคสถาน และภาคตะวันตกของซินเจียง (ซึ่งยังเป็นที่รู้จักในชื่อเตอร์กิสถานตะวันออก หรือเตอร์กิสถานของจีน) บ่อยครั้ง พื้นที่บางแห่งของอัฟกานิสถานและรัสเซีย (ตาตาร์สถานและไซบีเรีย) ที่เป็นถิ่นฐานหลักของกลุ่มชนเตอร์กิกก็ได้รับการนับรวมอยู่ในภูมิภาคเตอร์กิสถานเช่นกัน
ภาวะผอมหนังหุ้มกระดูก
ภาวะผอมหนังหุ้มกระดูก (cachexia) หรือ โรคผอมแห้ง คือ ภาวะน้ำหนักลด กล้ามเนื้อฝ่อ ล้า อ่อนเพลียและหมดความอยากอาหารอย่างสำคัญในผู้ที่ไม่ได้กำลังพยายามลดน้ำหนักอย่างขันแข็ง นิยามภาวะผอมหนังหุ้มกระดูกอย่างเป็นทางการ คือ การเสียมวลร่างกายซึ่งไม่สามารถย้อนได้ด้วยโภชนาการ แม้ผู้ป่วยได้รับแคลอรีเพิ่มขึ้น ก็ยังมีการสูญเสียมวลร่างกาย ซึ่งบ่งชี้ว่ามีพยาธิสภาพหลัก
ภาวะผอมหนังหุ้มกระดูกพบได้ในผู้ป่วยมะเร็ง เอดส์ โรคปอดอุดกั้นเรื้อรัง โรคปลอกประสาทเสื่อมแข็ง โรคหัวใจเลือดคั่ง วัณโรค โรคแอมิลอยด์ชนิดกรรมพันธุ์ที่มีโรคเส้นประสาท ภาวะพิษปรอท และการขาดฮอร์โมน
ภาวะดังกล่าวเป็นปัจจัยเสี่ยงเชิงบวกของการเสียชีวิต หมายความว่า หากผู้ป่วยมีภาวะผอมหนังหุ้มกระดูก โอกาสเสียชีวิตจากสภาพเบื้องหลังจะเพิ่มขึ้นมาก ภาวะนี้สามารถเป็นอาการแสดงของความผิดปกติเบื้องหลังหลายอย่าง เมื่อผู้ป่วยมีภาวะผอมหนังหุ้มกระดูก โดยทั่วไปแพทย์จะพิจารณาความน่าจะเป็นมะเร็ง ภาวะเลือดเป็นกรดเหตุเมตะบอลิก (จากการสังเคราะห์โปรตีนลดลงและแคแทบอลิซึมโปรตีนเพิ่มขึ้น) โรคติดเชื้อบางชนิด (เช่น วัณโรค เอดส์) ตับอ่อนอักเสบเรื้อรัง และความผิดปกติออโตอิมมูน หรือการติดแอมเฟตามีน ภาวะผอมหนังหุ้มกระดูกทำให้ผู้ป่วยอ่อนแอทางกายภาพถึงสถานะที่เคลื่อนไหวไม่ได้จากการขาดความอยากอาหาร หมดแรง และโลหิตจาง และปกติสนองต่อการรักษามาตรฐานเลว ภาวะผอมหนังหุ้มกระดูกมีซาร์โคพีเนีย (sarcopenia) เป็นพยาธิสภาพส่วนหนึ่งและอาจจะเกี่ยวกับพันธุกรรมของพ่อหรือแม่ด้วยเช่นกัน
เปร์เกเล
เปร์เกเล (Perkele, ) เป็นศัพท์ภาษาฟินแลนด์ที่แปลว่า "ดวงวิญญาณชั่วร้าย" และเป็นคำหยาบภาษาฟินแลนด์ยอดนิยมที่มีการใช้งานคล้ายกับวลี "god damn" ในภาษาอังกฤษ แม้ว่าจะถือว่าเป็นคำดูหมิ่นมากกว่าก็ตาม ศัพท์นี้น่าจะเป็นคำหยาบภาษาฟินแลนด์ที่เป็นที่รู้จักในระดับสากลมากที่สุด
ศัพทมูลวิทยา
ชื่อนี้มีต้นตอจากตระกูลภาษาอินโด-ยูโรเปียน โดยที่ Perkwunos เป็นพระนามของเทพแห่งสายฟ้าที่มีการสร้างขึ้นใหม่
อิทธิพลของศาสนาคริสต์
เมื่อฟินแลนด์ถูกทำให้เป็นคริสเตียน เทพฟินแลนด์เก่าหลายพระองค์จึงถือเป็นมารร้าย นั่นทำให้เกิดการใช้งานคำว่า "Perkele" ในคัมภีร์ไบเบิลภาษาฟินแลนด์ที่มีความหมายว่า "มาร" ภายหลังคำนี้จึงมีความหมายเป็น paholainen (ผู้ชั่วร้าย) ในหนังสือแปลอื่น ๆ
ยูเอฟซี 200
ยูเอฟซี 200 (UFC 200) เป็นการแข่งขันศิลปะการต่อสู้แบบผสม จัดขึ้นโดยอัลติเมทไฟต์ติงแชมเปียนชิพ (ยูเอฟซี) ในวันที่ 9 กรกฎาคม ค.ศ. 2016 ที่ทีโมบายล์อารีนา ในย่านลาสเวกัสสตริป เมืองพาราไดซ์, เนวาดา
กองพันยิวอาสา
ภูมิหลัง
ในเดือนกุมภาพันธ์ปี ค.ศ. 1915 คณะกรรมการชุดเล็กในอะเล็กซานเดรียอนุมัติแผนของเซเอฟ จาโบตินสกี และโจเซฟ ทรัมเปลดอร์ เพื่อจัดตั้งหน่วยทหารจากชาวยิวชาวยิวผู้อพยพจากปาเลสไตน์ ที่จะเข้าร่วมในความพยายามของอังกฤษในการยึดครองปาเลสไตน์จากจักรวรรดิออตโตมัน ผู้บัญชาการทหารอังกฤษ นายพลแมกซ์เวลล์ ได้พบกับคณะผู้แทน ซึ่งนำโดยจาโบตินสกีเมื่อวันที่ 15 มีนาคม นายพลกล่าวว่าเขาไม่สามารถเกณฑ์ทหารต่างชาติในฐานะกองกำลังต่อสู้ภายใต้พระราชบัญญัติกองทัพบก แต่เขาสามารถก่อขบวนพวกเขาให้เป็นอาสาสมัครขนส่งหน่วยล่อ จาโบตินสกีปฏิเสธแนวคิดและออกเดินทางไปยุโรปเพื่อขอการสนับสนุนอื่น ๆ สำหรับหน่วยชาวยิว แต่ทรัมเปลดอร์ยอมรับและเริ่มรับอาสาสมัครจากชาวยิวในอียิปต์ ผู้ถูกเนรเทศจากที่นั่นโดยออตโตมันในปีก่อน กองทัพบกสหราชอาณาจักรได้จัดตั้ง 650 คนในหน่วยล่อไซออนิสต์ ซึ่ง 562 คนได้ทำหน้าที่ในการทัพกัลลิโพลี
โฟร์อีฟ
โฟร์อีฟ (4EVE) เป็นเกิร์ลกรุปสัญชาติไทย และเป็นศิลปินกลุ่มแรกในสังกัดเอ็กซ์โอเอ็กซ์โอเอนเตอร์เทนเมนต์ ในเครือเวิร์คพอยท์ เอ็นเทอร์เทนเมนท์ สมาชิกภายในวงเป็นผู้ชนะจากรายการ โฟร์อีฟเกิร์ลกรุปสตาร์ ซึ่งเป็นรายการค้นหาศิลปินหญิง ประกอบด้วยสมาชิกจำนวนเจ็ดคนคือ มายด์, โจริญ, ตาออม, แฮนน่า, ฝ้าย, พั้นช์ และอ๊ะอาย เปิดตัวอย่างเป็นทางการด้วยซิงเกิลแรกคือ อูห์ลาล่า! (Oohlala!) เมื่อวันที่ 23 ธันวาคม พ.ศ. 2563 และมีอัลบั้มแรกคือ เดอะเฟิสต์อัลบั้ม (The First Album) เพลงวัดป่ะหล่ะ? ขึ้น 10 อันดับแรกของ Spotify Thailand Charts
จากนั้นในวันที่ 8 พฤษภาคม พ.ศ. 2565 ต้นสังกัดได้เริ่มทยอยปล่อยเพลงใหม่ในสตูดิโออัลบั้มเต็มชุดที่ 2 ทีละเพลงตั้งแต่ปลายเดือนพฤษภาคม จนครบอัลบั้ม โดยเริ่มต้นตั้งแต่วันที่ 16 พฤษภาคม ได้ประกาศซิงเกิลแรกคือเพลง "ข้อยกเว้น" ต่อมาในวันที่ 4 กรกฎาคม ได้ประกาศชื่อเพลงซิงเกิลที่ 2 คือเพลง "Boutchya" ซึ่งมีเนื้อเพลงเป็นภาษาอังกฤษล้วน และวันที่ 11 สิงหาคม ได้ประกาศเผยแพร่เพลงและมิวสิควิดีโอซิงเกิลที่ 3 ในอัลบั้มชุดใหม่คือเพลง "สิ่งเล็กน้อย" วันที่ 2 กันยายน ทางวงได้ประกาศซิงเกิลที่ 4 ในอัลบั้มชุดใหม่คือเพลง "Jackpot" พร้อมประกาศจัดคอนเสิร์ตครั้งแรกในชื่อ โฟร์อีฟเดอะเฟิสต์คอนเสิร์ต เฟรนด์แอนด์แฟมิลี่ ที่จะจัดขึ้นในวันที่ 17 และ 18 ธันวาคม ปีเดียวกัน
สมาชิก
รายชื่อสมาชิกวงโฟร์อีฟ
ละครโทรทัศน์
ผลงานการแสดงหลังจากเดบิวต์เป็นโฟร์อีฟ
กามีย์ เดมูแล็ง
ลูว์ซี แซ็งปลิส กามีย์ เบอนัว เดมูแล็ง (Lucie Simplice Camille Benoît Desmoulins) เป็นบรรณาธิการและนักการเมืองชาวฝรั่งเศส เขามีบทบาทสำคัญในช่วงการปฏิวัติฝรั่งเศส เขาเป็นเพื่อนกับมักซีมีเลียง รอแบ็สปีแยร์มาตั้งแต่เด็ก และยังเป็นเพื่อนสนิทและพันธมิตรทางการเมืองของฌอร์ฌ ด็องตง ซึ่งเป็นผู้ทรงอิทธิพลในช่วงการปฏิวัติฝรั่งเศส ต่อมาในสมัยแห่งความน่าสะพรึงกลัวเมื่อคณะกรรมาธิการความปลอดภัยส่วนรวมคิดถอนรากถอนโคนอำนาจของด็องตง เดมูแล็งก็ถูกจับกุมและประหารชีวิตด้วยกิโยตีนพร้อมกับด็องตง
กามีย์ เดมูแล็งเกิดในปีการ์ดี เป็นบุตรของพลโท ฌ็อง เบอนัว นีกอลา เดมูแล็ง เมื่ออายุได้ 14 ปีเขาได้รับทุนการศึกษาเพื่อเข้าเรียนที่กอแลฌลูย-เลอ-กร็อง (Collège Louis-le-Grand) ในกรุงปารีส เขาได้รู้จักกับมักซีมีเลียง รอแบ็สปีแยร์ และทั้งสองคนต่างได้เป็นนักเรียนดีเด่นของที่นั่น เดมูแล็งมีความเชี่ยวชาญเรื่องวรรณกรรมคลาสสิกและการเมือง เขาได้รับแต่งตั้งให้เป็นเลขานุการของฌอร์ฌ ด็องตง รัฐมนตรียุติธรรมในช่วงการปฏิวัติฝรั่งเศส และต่อมาได้รับคัดเลือกให้เข้าเป็นสมาชิกที่ประชุมใหญ่แห่งชาติ เขาเป็นผู้ร่วมลงมติสนับสนุนการสถาปนาสาธารณรัฐและสนับสนุนการประหารพระเจ้าหลุยส์ที่ 16
อ้างอิง
17601794
พระเจ้าบรมวงศ์เธอ กรมหมื่นพงษาดิศรมหิป
พระเจ้าบรมวงศ์เธอ กรมหมื่นพงษาดิศรมหิป (27 สิงหาคม พ.ศ. 2404 – 28 มกราคม พ.ศ. 2479) เป็นพระราชโอรสในพระบาทสมเด็จพระจอมเกล้าเจ้าอยู่หัว ประสูติแต่เจ้าจอมมารดาเที่ยง เป็นต้นราชสกุลชยางกูร ทรงเคยดำรงตำแหน่งองคมนตรีในพระบาทสมเด็จพระจุลจอมเกล้าเจ้าอยู่หัว และเป็นอธิบดีกรมพิพิธภัณฑ์พระองค์แรก
พระประวัติ
พระเจ้าบรมวงศ์เธอ กรมหมื่นพงษาดิศรมหิป มีพระนามเดิมว่า พระเจ้าลูกเธอ พระองค์เจ้าไชยานุชิต เป็นพระราชโอรสพระองค์ที่ 55 ในพระบาทสมเด็จพระจอมเกล้าเจ้าอยู่หัว ประสูติแต่เจ้าจอมมารดาเที่ยง พระสนมเอก (ธิดาพระยาอัพภันตริกามาตย์ (ดิศ โรจนดิศ)) เมื่อวันอังคาร เดือน 9 แรม 6 ค่ำ ปีระกาตรีศก จ.ศ. 1223 ตรงกับวันที่ 27 สิงหาคม พ.ศ. 2404 มีพระโสทรภราดาและพระโสทรภคินีได้แก่ พระองค์มีศักดิ์เป็นพระญาติของสมเด็จพระเจ้าบรมวงศ์เธอ เจ้าฟ้ากุณฑลทิพยวดี พระมเหสีในพระบาทสมเด็จพระพุทธเลิศหล้านภาลัย โดยพระองค์สืบเชื้อสายมาจากนายจำปา ณ เวียงจันทน์ ซึ่งเป็นพระญาติของเจ้าจอมมารดาทองสุก พระราชธิดาของพระเจ้าอินทวงศ์แห่งเวียงจันทน์ ปี พ.ศ. 2417 ขณะมีพระชันษาได้ 13 ปี ทรงผนวชเป็นสามเณรที่วัดบวรนิเวศราชวรวิหาร โดยมีสมเด็จพระมหาสมณเจ้า กรมพระยาปวเรศวริยาลงกรณ์ ทรงเป็นพระอุปัชฌาย์ ต่อมา ปี พ.ศ. 2424 ทรงผนวชเป็นพระภิกษุ ในรัชสมัยพระบาทสมเด็จพระจุลจอมเกล้าเจ้าอยู่หัว พระเจ้าน้องยาเธอ พระองค์เจ้าไชยานุชิต ทรงดำรงตำแหน่งผู้ว่าการมิวเซียมหลวง ต่อมาทรงดำรงตำแหน่งอธิบดีกรมพิพิธภัณฑ์พระองค์แรก เมื่อ พ.ศ. 2430 ภายหลังจากที่ยกฐานะเป็นกรม หนึ่งในกระทรวงธรรมการ ทรงรับราชการกรมชลประทาน ทรงอำนวยการขุดคลองตั้งแต่คลองสิบสี่ถึงคลองยี่สิบเอ็ดในจังหวัดฉะเชิงเทรา เป็นนายด่าน ควบคุมการซ่อมแปลงพระที่นั่ง ทรงทำฉัตรทองนาคเงิน 9 ชั้นในการพระเมรุกรมพระราชวังบวรวิไชยชาญ และทรงปฏิสังขรณ์พระอารามต่างๆ เช่นวัดพระศรีรัตนศาสดาราม นอกจากนี้ยังทรงดำรงตำแหน่งองคมนตรี (เดิมคือ ปรีวีเคาน์ซิล) เมื่อวันที่ 7 พฤษภาคม พ.ศ. 2430 ในปี พ.ศ. 2445 ทรงพระกรุณาโปรดเกล้าฯ ให้เป็นมรรคนายกวัดสุทัศนเทพวรารามราชวรมหาวิหาร อีกทั้งยังทรงเป็นกรรมสัมปาทิกหอพระสมุดวชิรญาณสำหรับพระนคร โดยทรงดำรงตำแหน่งเป็นสภานายก เลขาธิการ สารานิยกร ผู้ช่วยเหรัญญิก และปฏิคม พระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้าฯ ให้สถาปนาขึ้นเป็นพระองค์เจ้าต่างกรม มีพระนามตามจารึกในพระสุพรรณบัฏว่า พระเจ้าน้องยาเธอ กรมหมื่นพงษาดิศรมหิป มุสิกนาม ทรงศักดินา 15000 เมื่อวันที่ 11 พฤศจิกายน พ.ศ. 2441 พร้อมทั้งพระราชทานเครื่องยศอันประกอบด้วย พระมาลาเส้าสะเทิน, ประคำทอง, ฉลองพระองค์เข้มขาบจีบเอว, เจียรบาด, พระแสงดาบญี่ปุ่นฝักถม, กากระบอกถาดรองทองคำ, และหีบหมากเสวยทองคำลงยาตรามงกุฏ ต่อมาวันที่ 23 ตุลาคม พ.ศ. 2453 ในรัชสมัยพระบาทสมเด็จพระมงกุฎเกล้าเจ้าอยู่หัว จึงเปลี่ยนคำนำพระนามเป็นพระเจ้าบรมวงศ์เธอ
การสิ้นพระชนม์
พระเจ้าบรมวงศ์เธอ กรมหมื่นพงษาดิศรมหิป สิ้นพระชนม์ ในรัชสมัยพระบาทสมเด็จพระปรเมนทรมหาอานันทมหิดล พระอัฐมรามาธิบดินทร เมื่อวันอังคาร ขึ้น 5 ค่ำ เดือน 3 ปีกุน สัปตศก จ.ศ. 1297 ตรงกับวันที่ 28 มกราคม พ.ศ. 2478 (หรือ พ.ศ. 2479 ตามปฏิทินใหม่) สิริพระชันษา 74 ปี พระราชทานเพลิงพระศพ ณ พระเมรุ วัดเทพศิรินทราวาสราชวรวิหาร เมื่อวันที่ 27 มกราคม พ.ศ. 2479 (หรือ พ.ศ. 2480 ตามปฏิทินใหม่) สาเหตุการสิ้นพระชนม์นั้น สมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์ ทรงระบุไว้ใน สาส์นสมเด็จ ว่า "เกล้ากระหม่อมได้ไปเยี่ยมประชวรเมื่อวันที่ 27 ได้ความว่า ทรงรื่นเริงตรุษจีน มีการเลี้ยง เสวยหมูหันแล้วเที่ยวทรงรถกลางคืนตากอากาศหนาว ทำให้ประชวรพระอุทรเสียและพระปัปผาสะอักเสบ"
เครื่องราชอิสริยาภรณ์
(ชื่อเดิม:จุลวราภรณ์) (ชื่อเดิม:จุลสุราภรณ์) (ชื่อเดิม:นิภาภรณ์) (ชื่อเดิม:มัณฑนาภรณ์)
อิม ซึล-อง
ประวัติ
ซีลอง เกิด 11 พฤษภาคม 2530 ในโซล ประเทศเกาหลีใต้ Daejin University, Dept. of Theatre and Visual Arts, the same class as
เปิดตัว
ซึลอง เปิดตัวกับวงทูเอเอ็มในปี 2008
เมนโดซา
เมนโดซา สามารถหมายถึง
มณฑลติรานา
มณฑลติรานา (Qarku i Tiranës) เป็นหนึ่งใน 12 มณฑลของประเทศแอลเบเนีย มณฑลแบ่งการปกครอง ได้แก่ เขตคาเฟจา และเขตติรานา และแบ่งเมืองหลวง คือ ติรานา มีประชาชน 800,347 คน และเป็นมณฑลที่มีประชากรมากที่สุดในมณฑลของประเทศแอลเบเนีย
ภูมิประเทศ
มณฑลติรานาติดกับทะเลเอเดรียติก และมีอาณาเขตติดกับมณฑลดูร์เรสทางทิศเหนือ ทิศตะวันออกเฉียงเหนือติดกับมณฑลดีเบอร์ ทางทิศตะวันออกเฉียงใต้ติดกับมณฑลเอลบาซาน และติดกับมณฑลฟิเยร์ทิศใต้
แม่น้ำสายหลักของมณฑล คือ แม่น้ำอิเชม และแม่น้ำติรานา โดยทั้งสองไหลผ่านตัวเมืองติรานา มณฑลมีระดับความสูงเหนือน้ำทะเลเอเดรียติก 110 เมตร (360 ฟุต) และจุดสูงสุดของมณฑล คือ Mali me Gropa โดยวัดได้ที่ 1,828 เมตร (5,997.38 ฟุต) เมืองหลวงของมณฑลมีขนาดพื้นที่ใกล้เคียงกับ เนเปิลส์, มาดริด และอิสตันบูล นอกจากนี้เมืองหลวงยังมีทะเลเทียมทั้งหมด 4 ทะเล ได้แก่ ทะเลสาบเทียมติรานา, the Kodër-Kamëz Lake, Farka Lake และ Tufina Lake
ทางตอนใต้ของเมืองติรานามีหมู่บ้าน, หุบเขา, สวนมะกอก และล้อมรอบด้วยภูเขา ต่อมาทางตัวเมืองของ Petrelë ทางตอนใต้ โดยบริเวณนี้มีประวัติศาสตร์อันยาวนาน ซึ่งมีหอคอยซึ่งก่อสร้างในศตวรรษที่ 5 ที่นำมาใช้ให้ทหารออตโตมันเดินทางเข้าไปภายในประเทศแอลเบเนีย
ทางตอนใต้ของมณฑลใกล้กับชายแดนมณฑลเอลบาซาน มีภูเขามาก และยังมีทะเลสาบที่อยู่ในทิศตะวันตกเฉียงเหนือของมณฑลและทิศเหนือของเขตคาเฟจา พรมแดนของมณฑลยังติดกับทะเลเอเดรียติกตรงทิศตะวันตก จึงมีชาดหาดมากมาย ที่รู้จักกันดี คือ ชายหาด Plazhi i Gjeneralit
นอกจากนี้มณฑลยังมีอุทยานแห่งชาติ Dajti ตั้งอยู่ห่างจากทิศตะวันออกของติรานาไป 26 กิโลเมตร โดยมีพื้นที่ทั้งหมด 3,300 เฮกตาร์ อุทยานแห่งนี้นับได้ว่าเป็น "ระเบียงธรรมชาติของติรานา" โดยอุทยานนี้มีภูเขา Dajtด้วย เมื่องรวมพื้นที่กันแล้วจะมีพื้นที่ 29,216.9 เฮกตาร์
ภูมิอากาศ
เมืองหลวงของมณฑลติรานามีอากาศค่อนข้างร้อนอบอ้าว ดังนั้นฤดูร้อนจะร้อนมาก (อุณหภูมิสูงสุดอยู่ที่ 42 องศาเซลเซียสในเดือนกรกฎาคม) แต่อาจจะมีฝนตกบ้าง นอกจากนี้ยังมีฤดูหนาว ค่อนข้างจะหนาวเย็น (อุณหภูมิต่ำสุดอยู่ที่ -10 องศาเซลเซียสในเดือนมกราคม และเดือนมีนาคม) และมีฝนตกเล็กน้อย โดยปริมาณฝนที่เยอะที่สุดอยู่ที่ 172 มิลลิลิตรในเดือนพฤศจิกายน
การแบ่งเขตการปกครอง
มณฑลติรานาแบ่งเขตการปกครองเป็น 2 เขต ได้แก่ เขตคาเฟจา และเขตติรานา และแบ่งเมืองหลวง คือ ติรานา นอกจากนี้ยังแบ่งเป็น 24 เทศบาล 5 เมือง และ 233 หมู่บ้าน
การปกครอง
การปกครองของมณฑลปกครองโดยนายอำเภอชื่อว่า "Keltis Kruja" จากพรรคประชาธิปัตย์แห่งประเทศแอลเบเนีย (Democratic Party of Albania) และบริหารการปกครองโดยรวมโดยประธานาธิบดี บามีร์ ตอปี และนายกรัฐมนตรี	ซาลี เบรีชา
เศรษฐกิจ
ติรานาเป็นเมืองที่สำคัญทางเศรษฐกิจมณฑลติรานา และเป็นศูนย์กลางอุตสาหกรรมที่สำคัญ โดยมีการพัฒนาเจริญเติบโตอย่างรวดเร็วและเป็นที่ยอมรับในปี ค.ศ. 1920 มีรายได้หลักจากเกษตรกรรม, เครื่องจักร, สิ่งทอ, ยา และผลิตภัณฑ์โลหะ นอกจากการทำอุตสาหกรรมแล้ว ยังมีหลายธุรกิจที่สำคัญและสถาบันการศึกษารวมทั้งตลาดหลักทรัพย์ของติรานา และธนาคารติรานา ซึ่งมีการพัฒนาเจริญเติบโตต่อมาในปี ค.ศ. 1996
ต่อมาเริ่มมีการสร้างสิ่งก่อสร้างต่างๆ เช่น การรก่อสร้างตึกทีไอดีที่สูงถึง 85 เมตร จนปัจจุบันเมืองหลวงของมณฑลมีห้างสรรพสินค้าขนาดใหญ่ และศูนย์การค้าคิวทียู ที่ตั้งอยู่ทิศตะวันตกเฉียงเหนือของติรานาบนถนนที่ไปสู่ดูร์เรส
กีฬา
ฟุตบอล คือกีฬาที่เป็นที่นิยมในมณฑลติรานา โดยมีสโมสรฟุตบอลหลายสโมสร เช่น สโมสรเคเฟ ติรานา, สโมสรปาฟอส ติรานา และสโมสรเคเอส ไดนาโม ติรานา เป็นต้น นอกจากนี้สนามกีฬาหลักของมณฑลยังมีหลายสนาม เช่น สนามกีฬา Qemal Stafa และสนามกีฬา Selman Stërmasi
การศึกษา
มหาวิทยาลัยและศูนย์การศึกษาที่มีชื่อเสียงส่วนใหญ่มัยอยู่ในติรานา เช่น มหาวิทยาลัยติรานา, มหาวิทยาลัยเกษตรศาสตร์ติรานา และมหาวิทยาลัยนิวยอร์กแห่งติรานา เป็นต้น และยังมีโรงเรียนมัธยมศึกษา เช่น สถาบันศิลปะติรานา และสถาบันวิทยาศาสตร์ติรานา เป็นต้น นอกจากนี้ยังมีโรงเรียนในแต่ละระดับชั้นอีกหลายแห่ง
แจบบา เดซิลิจิก ทิอูเร
แจบบา เดซิลิจิก ทิอูเร (อังกฤษ: Jabba Desilijic Tiure) หรือ แจบบา เดอะ ฮัทท์ (อังกฤษ: Jabba the Hutt) เป็นตัวละครในเรื่องแต่งชุดสตาร์ วอร์ส (Star Wars) มีบทบาทในไตรภาคเดิม โดยเฉพาะในสตาร์ วอร์ส เอพพิโซด 6: การกลับมาของเจได มีลักษณะเป็นเผ่าพันธุ์คล้ายทาก มีขนาดใหญ่กว่ามนุษย์มาก ซึ่งเรียกว่า "ฮัทท์" มีบทบาทเป็นหัวหน้ากลุ่มอาชญากรที่มีอำนาจสูงสุดในกาแลกซี ถึงกับได้เป็นราชาอาชญากรแห่งดาวทาทูอีน
แจบบา เดซิลิจิก ทิอูเร หรือ แจบบา เดอะ ฮัทท์ เป็นหนึ่งในหัวหน้ากลุ่มอาชญากรชาวฮัทท์ที่มีชื่อเสียงมากที่สุดในกาแลกซี ครอบครองจักรวรรดิอาชญากรรมขนาดใหญ่ในบริเวณเขตแดนรอบนอกจากวังในทะเลทรายบนดาวทาทูอีน ในช่วงเวลาที่มีอำนาจสูงสุด แจบบาเป็นหนึ่งในหัวหน้ากลุ่มอาชญากรรมที่มีอำนาจมากที่สุดกาแลกซี ถึงขั้นได้ติดต่อกับเจ้าชายไซเซอร์ หัวหน้าองค์กรสุริยะทมิฬ
แจบบาตั้งตัวในฐานะหัวหน้ากลุ่มอาชญากรรมขนาดเล็ก แต่ต่อมาได้ขยายอำนาจไปครอบคลุมงานผิดกฎหมายหรือเรียกว่าธุรกิจสีดำ-สีเทาหลายประเภท เช่น การลักลอบค้าขายและขนส่งยาเสพติดและอาวุธหนีภาษี ใช้แรงงาน, ทรมานและค้าทาส และบางครั้งรวมถึงการปล้นสะดมด้วย จากการที่เป็นที่เลื่องลือในความทารุณโหดร้ายและอำนาจอันมหาศาล แจบบามีอำนาจมากพอที่จะเรียกร้องความยำเกรงและทรัพย์สินจากอำนาจรัฐที่ปกครองกาแลกซีอยู่ในขณะนั้น มากถึงขนาดที่ในช่วงสงครามโคลน สาธารณรัฐต้องใช้ความพยายามอย่างมากเพื่อเอาใจแจบบา ต่อมาเขาได้วางสินนำจับชิ้นใหญ่ต่อฮัน โซโล อดีตลูกจ้าง หลังจากที่ฮันพลาดท่าจนเสียยาเสพติดให้เจ้าหน้าที่จักรวรรดิ ซึ่งต่อมาจะได้สมแค้นเมื่อโบบา เฟตต์ นักล่าเงินรางวัลรับจ้างจากแจบบา นำร่างฮัน โซโล แช่แข็งคาร์บอไนต์มามอบให้
แจบบาซึ่งโกรธมากจึงสั่งให้ลูกน้องจับตัวลุค สกายวอล์คเกอร์และนำตัวฮัน โซโลกับชิวแบคคาไปประหารด้วยการเป็นอาหารของปีศาจทะเลทราย Sarlacc ที่กลางทะเลทราย แต่ลุคได้ใช้กระบี่แสงซึ่งออกมาจากตัวอาร์ทูดีทูฟันพวกของแจบบาจนเกิดความโกลาหลขึ้น ในช่วงที่แจบบาเผลอ เลอาได้ทำลายเครื่องสับไฟที่อยู่บนเรือของซึ่งอยู่ใกล้กับแจบบาทำให้ไฟฟ้าบนเรือดับและใช้โซ่ตรวนรัดคอแจบบาจนตายในที่สุด
แค่นั้นยังไม่จบ แม้แจบบา เดอะ ฮันท์จะตายไปแล้ว ก็ยังมีบิบ ฟอทูนนายังคอยสืบทอดกิจการต่อจากเขาแต่ทว่าเขากลับออกท่องจักรวาลไปพร้อมกับคนที่เหลือ ทาทูอีนจึงไร้ซึ่งมาเฟียมาปกครอง
โจเซฟ บาเลสเทียร์
โจเซฟ บาเลสเทียร์ (Joseph Balestier; 19 มีนาคม 1788 - 12 พฤศจิกายน 1858) เป็นชาวไร่และพ่อค้าซึ่งเป็นกงสุลสหรัฐอเมริกาคนแรกในหมู่เกาะรีเยาและในสิงคโปร์ ใน ค.ศ. 1849 เขาได้รับแต่งตั้งให้เป็นทูตและผู้แทนทางการทูตของสหรัฐอเมริกาไปยังเอเชียตะวันออกเฉียงใต้
บาเลสเทียร์เกิดในแซงปีแยร์ มาร์ตินีก มาถึงสหรัฐอเมริกาครั้งแรกใน ค.ศ. 1798 และได้รับสัญชาติเป็นพลเมืองสหรัฐในเดือนมีนาคม ค.ศ. 1809 เขาได้รับแต่งตั้งเป็นกงสุลในหมู่เกาะรีเยา และออกเดินทางจากฟิลาเดลเฟียเมื่อวันที่ 27 ธันวาคม ค.ศ. 1833 บนเรืออาร์โน พร้อมกับมาเรีย รีเวียร์ ภรรยาของเขาและลูกชายของพวกเขาคือ โจเซฟ วอร์เรน รีเวียร์ บาเลสเทียร์ เดินทางถึงสิงคโปร์เมื่อวันที่ 16 พฤษภาคม ค.ศ. 1834 แม้ว่าเขาจะเป็นกงสุลของรีเยา แต่เขาก็อาศัยอยู่ในสิงคโปร์และกลายเป็นกงสุลสหรัฐประจำสิงคโปร์ใน ค.ศ. 1836 เมื่อเรือของอเมริกาได้รับสิทธิ์ในการค้ากับบริษัทอินเดียตะวันออก ในสิงคโปร์ เขามีบ้านหลังใหญ่บนไร่อ้อยและฝ้ายขนาด 1,000 เอเคอร์ พร้อมโรงงานผลิตน้ำตาลและเหล้ารัม เขารับราชการจนถึง ค.ศ. 1852 แม้ว่าเขาจะออกจากประเทศเนื่องจากสุขภาพไม่ดีตั้งแต่วันที่ 7 พฤษภาคม ค.ศ. 1848 ปล่อยให้โจเซฟ ฮาร์วีย์ วีดเป็นรักษาการกงสุลสหรัฐฯ
บาเลสเทียร์กลับมายังเอเชียใน ค.ศ. 1850 เพื่อปฏิบัติภารกิจทางการทูตด้านไมตรีและการพาณิชย์ของสหรัฐฯ USS Plymouth ออกจากมาเก๊าในวันที่ 21 กุมภาพันธ์ ค.ศ. 1850 โดยแวะที่โคชินไชนา กุมภาพันธ์ ค.ศ. 1850 กรุงเทพฯ 24 มีนาคม ปูเลา ซูบี 19 พฤษภาคม กูชิง ซาราวัก 27 พฤษภาคม บรูไน 23 มิถุนายน และสุดท้ายลาบวน 26 มิถุนายน ที่ลาบวน บาเลสเทียร์ ได้เจรจาสนธิสัญญากับบรูไน ซึ่งวุฒิสภาสหรัฐให้สัตยาบันเมื่อวันที่ 23 มิถุนายน ค.ศ. 1852
ประเทศไทยในโอลิมปิกเยาวชนฤดูหนาว 2020
ประเทศไทย ได้เข้าร่วมแข่งขันกีฬาโอลิมปิกเยาวชนฤดูหนาว ครั้งที่ 3 ค.ศ. 2020 (พ.ศ. 2563) ณ เมืองโลซาน ประเทศสวิตเซอร์แลนด์ ระหว่างวันที่ 9 - 22 มกราคม พ.ศ. 2563 คณะกรรมการโอลิมปิกแห่งประเทศไทยได้ส่งทีมนักกีฬาเข้าแข่งขันทั้งหมด 5 คน แบ่งเป็นเป็นชาย 3 คนและหญิง 2 คน เข้าร่วมการแข่งขันใน 3 ชนิดกีฬา
ผาสุก พงษ์ไพจิตร
ผาสุก พงษ์ไพจิตร จบการศึกษาเศรษฐศาสตร์จากมหาวิทยาลัยโมนาช ประเทศออสเตรเลีย และได้รับปริญญาเอกจากมหาวิทยาลัยเคมบริดจ์ ประเทศอังกฤษ
เคยได้รับการรับเชิญไปสอนยังมหาวิทยาลัยจอห์นฮอปกินส์ สหรัฐอเมริกา ในปี 2554
ผาสุก มีชื่อเสียงจากการเป็นผู้เขียนรายงานการวิจัยและหนังสือหลายฉบับเกี่ยวกับการทุจริตในประเทศไทย โดยได้ทุนศาสตราจารย์วิจัยดีเด่น ประจำปี พ.ศ. 2552 จากสำนักงานกองทุนสนับสนุนการวิจัย (สกว.) กับจุฬาลงกรณ์มหาวิทยาลัย ได้รับตำแหน่งเป็นเมธีวิจัยอาวุโสประจำ สกว. ประจำปี พ.ศ. 2550 และพ.ศ. 2554 และได้รับตำแหน่งทางวิชาการเป็นศาสตราภิชาน แห่งจุฬาลงกรณ์มหาวิทยาลัย นอกจากนี้ยังเป็นผู้เขียนหนังสือและตำราอีกจำนวนมาก เช่น ประวัติศาสตร์ไทยร่วมสมัย ซึ่งมีทั้งฉบับภาษาไทยและฉบับภาษาอังกฤษ
ในวันที่ 11 ธันวาคม พ.ศ. 2562 ได้มีพระบรมราชโองการโปรดเกล้าฯ แต่งตั้งให้ศาสตราจารย์ผาสุกดำรงตำแหน่ง ราชบัณฑิต ประเภทวิชาสังคมศาสตร์ สาขาวิชาเศรษฐศาสตร์ สำนักวิชาธรรมศาสตร์และการเมือง
รายชื่อผู้สำเร็จราชการร่วมซานมารีโน
รายชื่อผู้สำเร็จราชการร่วมซานมารีโน (Capitani reggenti San Marino) ตั้งแต่ พ.ศ. 2443 ถึงปัจจุบัน โดยผู้สำเร็จราชการร่วมแห่งสาธารณรัฐซานมารีโน จะได้รับเลือกตั้งทุกหกเดือน โดยสภาใหญ่สามัญของประเทศ ทั้งคู่เป็นประมุขแห่งรัฐและหัวหน้ารัฐบาล โดยทั่วไป ผู้สำเร็จราชการร่วมจะถูกเลือกจากพรรคการเมืองฝ่ายค้าน มีวาระ 6 เดือน พิธีสถาปนาผู้สำเร็จราชการร่วมจะมีขึ้นในวันที่ 1 เมษายน และ 1 ตุลาคม ของทุกปี ผู้ดำรงตำแหน่งในปัจจุบัน คือ อาเลสซันโดร สการาโนและอาเดเล ตอนนีนี
ธรรมเนียมปฏิบัติหัวหน้ารัฐบาลคู่มาจากธรรมเนียมของสาธารณรัฐโรมัน เทียบได้กับกงสุลแห่งโรมโบราณ
อูนไบออกเทียม
อูนไบออกเทียม (Unbioctium, Unbioctium ) เป็นธาตุที่มีเลขอะตอมเท่ากับ 128 และมีสัญลักษณ์ Ubo
"อูนไบออกเทียม" เป็นชื่อชั่วคราวในระบบ IUPAC และมีชื่อชั่วคราวอีกชื่อตามพยากรณ์ของดมีตรี เมนเดเลเยฟว่า "เอกา-คูเรียม" (eka-curium)
อูนไบออกเทียมเป็นธาตุในหมู่ซูเปอร์แอกทิไนด์
มาโนชญ์ วิชัยกุล
นายมาโนชญ์ วิชัยกุล (12 กันยายน พ.ศ. 2486 - 21 ตุลาคม พ.ศ. 2564) อดีตสมาชิกสภาผู้แทนราษฎรจังหวัดนครศรีธรรมราช 9 สมัย
ประวัติ
มาโนชญ์ วิชัยกุล เกิดเมื่อวันที่ 12 กันยายน พ.ศ. 2486 เป็นบุตรของนายบุญรัตน์ และนางนับ วิชัยกุล สำเร็จการศึกษาระดับปริญญาตรี การศึกษาบัณฑิต สาขาคณิต-วิทย์ จากมหาวิทยาลัยศรีนครินทรวิโรฒ วิทยาเขตปทุมวัน ด้านครอบครัวสมรสกับ นางสำรวย วิชัยกุล มีบุตรสาวคือ นางสาวพิมพ์ภัทรา วิชัยกุล ส.ส. นครศรีธรรมราช 3 สมัย
งานการเมือง
อดีตเคยรับราชการในตำแหน่ง อาจารย์ 1 กรมสามัญศึกษา ก่อนที่จะลาออก มาลงรับสมัครเลือกตั้งเป็นสมาชิกสภาผู้แทนราษฎรครั้งแรกใน พ.ศ. 2522 สังกัดพรรคประชาธิปัตย์ ซึ่งได้รับเลือกตั้งในครั้งดังกล่าว และได้รับเลือกเรื่อยมารวม 9 ครั้ง ก่อนที่จะวางมือทางการเมืองในที่สุด
สมาชิกสภาผู้แทนราษฎร
มาโนชญ์ วิชัยกุล ได้รับการเลือกตั้งเป็นสมาชิกสภาผู้แทนราษฎรทั้งหมด 9 สมัย คือ
ถึงแก่อนิจกรรม
มาโนชญ์ วิชัยกุล เสียชีวิตด้วยโรคหัวใจเมื่อวันที่ 21 ตุลาคม พ.ศ. 2564 สิริอายุรวม 78 ปี มีพิธีพระราชทานเพลิงศพเมื่อวันที่ 28 ตุลาคม พ.ศ. 2564 ณ วัดคงคาวดี ตำบลเสาเภา อำเภอสิชล จังหวัดนครศรีธรรมราช
อำเภอเฟิง
ประวัติศาสตร์
บริเวณที่เป็นอำเภอเฟิงทุกวันนี้ เคยเป็นเมืองหนึ่งที่อยู่ภายใต้การปกครองของอำเภอเพ่ย์ เรียกว่า เฟิงอี้ (豐邑) โดยราชวงศ์ฮั่นตอนต้นก่อนการก่อตั้ง จากนั้นก็ได้รับการแต่งตั้งให้เป็นแคว้นเพ่ย์ ในมณฑลยวี่ (ยวี่โจว) จนถึง ค.ศ. 583 ก็ได้เป็นส่วนหนึ่งของแคว้นเผิงเฉิง (ปัจจุบันคือสวีโจว) และเคยถูกยุบครั้งหนึ่ง แต่ก็กลับมาจัดตั้งใหม่อีกครั้งใน ค.ศ. 457 อำเภอนี้อยู่ภายใต้เขตอำนาจของมณฑลชานตงชั่วคราวระหว่างปี 1949 ถึง 1953
การโฆษณาชวนเชื่อในประเทศรัสเซีย
การโฆษณาชวนเชื่อรัสเซียเป็นสื่อมวลชนหรือการสื่อสารแบบมุ่งเป้าที่ส่งเสริมมุมมอง ทัศนะหรือวาระของรัฐบาลรัสเซีย สื่อดังกล่าวได้แก่ ช่องทาง (outlet) และเทคโนโลยีออนไลน์ที่รัฐบาลเป็นเจ้าของ ปลายปี 2551 เลฟ กุดคอฟ ซึ่งอาศัยข้อมูลสำรวจความเห็นศูนย์เลวาดา ชี้การเกือบหมดไปของมติมหาชนในฐานะสถาบันทางสังคมการเมืองในประเทศรัสเซียร่วมสมัยและมีการโฆษณาชวนเชื่อของรัฐที่ยังให้ผลตามต้องการอยู่
ความพยายามประชาสัมพันธ์ทั่วโลกที่รัฐบาลสนับสนุน
ไม่นานหลังเหตุก่อการร้ายเบสลันในเดือนกันยายน 2547 วลาดีมีร์ ปูติน ประธานาธิบดีรัสเซีย เสริมโครงการที่รัฐบาลสนับสนุนซึ่งมุ่ง "ปรับปรุงภาพลักษณ์ของรัสเซีย" ในต่างประเทศ โครงการหลักหนึ่งคือโครงการสร้างรัสเซียทูเดย์ในปี 2548 ซึ่งเป็นช่องข่าวโทรทัศน์ภาษาอังกฤษที่รายงานข่าวตลอด 24 ชั่วโมงโดยจำลองแบบจากซีเอ็นเอ็น มีการจัดสรรงบสาธารณะ 30 ล้านดอลลาร์สหรัฐเป็นงบประมาณตั้งต้น ข่าวซีบีเอสนิวส์เรื่องการเปิดตัวรัสเซียทูเดย์อ้างคำพูดของบอริส คาการ์ลิตสกีโดยกล่าวว่ามันเป็น "เหมือนการต่ออายุบริการการโฆษณาชวนเชื่อเก่าสมัยโซเวียต"
รัฐมนตรีช่วยว่าการกระทรวงการต่างประเทศรัสเซีย กรีกอรี คาราซิน กล่าวในเดือนสิงหาคม 2551 ในห้วงสงครามรัสเซีย-จอร์เจียว่า "สื่อตะวันตกเป็นเครื่องจักรที่จัดระเบียบอย่างดี ซึ่งแสดงเฉพาะภาพที่พอดีในความคิดของพวกเขาเท่านั้น เราพบว่าการบีบความเห็นของเราสู่หน้าหนังสือพิมพ์ของพวกเขาทำได้ยากมาก" ในเดือนมิถุนายน 2550 เวโดมอสตี รายงานว่ารัฐบาลรัสเซียเพิ่มความเคลื่อนไหววิ่งเต้นอย่างเป็นทางการในสหรัฐตั้งแต่ปี 2546 เช่น ว่าจ้างบริษัทอย่างแฮนนาฟอร์ดเอ็นเทอร์ไพรส์และคัตชัม (Ketchum)
ในการสัมภาษณ์เมื่อปี 2548 กับผู้แพร่สัญญาณภายนอกที่รัฐบาลสหรัฐเป็นเจ้าของ วอยซ์ออฟอเมริกา บล็อกเกอร์ชาวรัสเซีย-อิสราเอล อันตอน โนซิกกล่าวว่าการสร้าง RT เป็น "การตบการรณรงค์การโฆษณาชวนเชื่อแบบโซเวียต" ปาสคาล บงนามัวร์ (Pascal Bonnamour) หัวหน้าแผนกยุโรปของผู้สื่อข่าวไร้พรมแดน เรียกเครือข่ายใหม่ว่า "อีกก้าวหนึ่งของรัฐเพื่อควบคุมสารสนเทศ" ในปี 2552 ลุก ฮาร์ดิง (ซึ่งขณะนั้นเป็นผู้สื่อข่าวของเดอะการ์เดียนในกรุงมอสโก ประเทศรัสเซีย) อธิบายการรณรงค์โฆษณาของ RT ว่า "ความพยายามทะเยอทะยานในการสร้างจักรวรรดิการโฆษณาชวนเชื่อทั่วโลกยุคหลังโซเวียตใหม่" เลฟ กุดคอฟ ผู้อำนวยการศูนย์เลวาดา องค์การสำรวจความเห็นที่ได้รับความนับถือมากที่สุดของประเทศรัสเซีย ว่า การโฆษณาชวนเชื่อของประเทศรัสเซียภายใต้ปูติน "ก้าวร้าวและหลอกลวง ... แย่ยิ่งกว่าที่ผมเคยเห็นในสหภาพโซเวียต"
ในปี 2557 อีวาน ซัสโซอุร์สกี ศาสตราจารย์คณะสื่อและทฤษฎีการสื่อสารในการหนังสือพิมพ์ มหาวิทยาลัยรัฐมอสโก กล่าวว่า "ทุกวันนี้มีแผนส่งอิทธิพลซับซ้อนมากมายในโลกที่สามารถตีตราได้ว่าเป็นอำนาจอ่อน แต่วิธีการโฆษณาแบบอันธพาลดั้งเดิมและการควบคุมโดยตรงที่รัฐบาลรัสเซียใช้ไม่อาจถือได้ว่าได้ผลจากจุดยืนวิชาชีพและความยอมรับจากมุมมองของจริยธรรมนักหนังสือพิมพ์"
หลังการผนวกไครเมียของรัสเซียในปี 2557 นาโต้สังเกตพบการเพิ่มขึ้นอย่างสำคัญของการโฆษณาชวนเชื่อรัสเซีย ในเดือนกุมภาพันธ์ 2560 บันทึกเสียงกุของเลขาธิการนาโต้ เจนส์ สโตลเตนเบิร์ก ซึ่งเชื่อว่ามีปฏิสัมพันธ์กับชาวยูเครน ปีโตร โปโรเชนโก (Petro Poroshenko) มีการเผยแพร่ในเว็บไซต์ข่าวรัสเซีย Life.ru เสียงสมมติของโปโรเชนโกมีการเปิดเผยว่าเป็นผู้เล่นอุตริชาวรัสเซีย ประเทศรัสเซียถูกกล่าวหาว่าเปรียบยนกสู้ชาตินิยมยูเครนในดอนบัสส์กับสมาชิกรัฐอิสลามอิรักและลิแวนต์ (ISIS) นักวิชาการการเมือง นีโคเลย์ โคฮานอฟ อ้างว่าประเทศรัสเซียใช้การโฆษณาชวนเชื่อเพื่อถ่ายทอดสารชาตินิยมตลอดจนนิยมบัชชาร อัลอะซัดระหว่างสงครามกลางเมืองซีเรีย โคฮานอฟอ้างว่าประเทศรัสเซียใช้ความพยายามผ่านการโฆษณาชวนเชื่อพรรณนาประเทศรัสเซียและประเทศซีเรียว่าเป็นกำลังเสถียรภาพ "ในการต่อสู้กับความไร้เสถียรภาพที่เกิดจากชาวอเมริกันและการก่อการร้ายที่พวกในภูมิภาคของสหรัฐสนับสนุน"
RT และสปุตนิกยังถูกกล่าวหาว่าเผยแพร่สารสนเทศเท็จ  ในเหตุยิงเครื่องบินมาเลเซียแอร์ไลน์ เที่ยวบินที่ 17 ตก เว็บไซต์เบลลิงแคตของอีเลียต ฮิกกินส์ให้หลักฐานเกี่ยวกับการตัดต่อภาพถ่ายดาวเทียมที่กระทรวงกลาโหมรัสเซียเผยแพร่ซึ่งมีการให้ผ่าน RT และสปุตนิก
การใช้สื่อสังคม
ประเทศรัสเซียถูกทางการสหรัฐวิจารณ์อย่างหนักเรื่องพยายามเผยแพร่ข่าวหลอกและการโฆษณาชวนเชื่อในความพยายามข้องแวะในการเลือกตั้งประธานาธิบดีสหรัฐ พ.ศ. 2559 ประเทศรัสเซียใช้ยุทธวิธีอย่างบัญชีสื่อสังคมฉ้อฉล การจัดระเบียบการเดินขบวนทางกงารเมืองและโฆษณาการเมืองออนไลน์เพื่อพยายามช่วยผู้สมัครรับเลือกตั้งประธานาธิบดีพรรครีพับลิกัน ดอนัลด์ ทรัมป์ ชนะการเลือกตั้ง ผู้นำแพลตฟอร์มพยายามตอบโต้การโฆษณาชวนเชื่อรัสเซียโดยการลบบัญชีอัตโนมัติและแจ้งเตือนผู้ใช้ถึงการมีอยู่ของสารสนเทศเท็จที่มาจากรัสเซียในแพลตฟอร์มของตนและปฏิสัมพันธ์ที่ผู้ใช้อาจมีกับสารสนเทศนั้น ในเดือนมกราคม 2560 ทวิตเตอร์ประมาณว่ามีผู้ใช้ประมาณ 677,000 คน "มีปฏิสัมพันธ์กับการโฆษณาชวนเชื่อหรือบอตรัสเซียระหว่างการรณรงค์ปี 2559" ทว่า อีกสองสัปดาห์ต่อมา เจ้าหน้าที่ทวิตเตอร์อ้างว่าน่าจะมีผู้ใช้กว่า 1.4 ล้านคนเปิดรับต่อเนื้อหาที่มาจากบัญชีโฆษณาชวนเชื่อรัสเซีย  ในปี 2561 ทวิตเตอร์ลบทวีตประมาณ 200,000 ทวีตที่พบว่ามาจากบัญชีที่เชื่อมโยงกับรัสเซีย ในวันที่ 31 ตุลาคม 2560 ผู้บริหารจากเฟซบุ๊ก กูเกิลและทวิตเตอร์ให้การเรื่องการใช้สื่อสังคมของรัสเซียในการรณรงค์ปี 2559 ต่อคณะกรรมาธิการข่าวกรองของสภาผู้แทนราษฎร ในความพยายามต่อสู้กับข่าวหลอก ซึ่งมาจากแหล่งของการโฆษณาชวนเชื่อจำนวนมาก เฟซบุ๊กประกาศแผนพยายามเน้นแหล่งข่าว "น่าเชื่อถือ" ในเดือนมกราคม 2561
วันที่ 17 พฤษภาคม 2560 รองอัยการสูงสุด ร็อด โรเซนสไตน์ แต่งตั้งอดีตผู้อำนวยการเอฟบีไอ รอเบิร์ต มอลเลอร์ เป็นที่ปรึกษาพิเศษของกระทรวงยุติธรรมสหรัฐในการสืบสวนการแทรกแซงการเลือกตั้งสหรัฐของรัสเซีย พ.ศ. 2559 วันที่ 16 กุมภาพันธ์ 2561 กระทรวงยุติธรรมสหรัฐฟ้องคดีอาญาอุกฉกรรจ์ต่อผู้มีสัญชาติรัสเซีย 13 คนและบริษัทรัสเซีย 3 บริษัทฐานพยายามมีอิทธิพลในการเลือกตั้งปี 2559 โดยสนับสนุนการรณรงค์ของทรัมป์ ในหมู่องค์การที่ถูกฟ้องคดีมีสำนักวิจัยอินเทิร์เน็ต (IRA) ปฏิบัติการที่รัฐบาลรัสเซียสนับสนุนตั้งอยู่ในเซนต์ปีเตอร์สเบิร์กที่ใช้สื่อสังคมเผยแพร่ข่าวหลอกที่ส่งเสริมผลประโยชน์ของรัสเซีย คำฟ้องคดีอาญาดังกล่าวอ้างว่าลูกจ้างของ IRA ได้รับการกระตุ้นให้ "วิจารณ์ฮิลลารีและคนอื่นทุกโอกาส (ยกเว้นแซนเดอส์และทรัมป์ เราสนับสนุนพวกเขา)"
บิกแซม
MA-08 บิกแซม (ญี่ปุ่น:ビグ・ザム ;อังกฤษ:Big Zam) เป็นโมบิลอาเมอร์ของอาณาจักรซีอ้อนซึ่งมีบทบาทสำคัญในอะนิเมะ โมบิลสูทกันดั้มและได้รับการออกแบบโดยคุนิโอะ โอคาวาระ
เนื้อเรื่อง
บิกแซมเป็นโมบิลอาเมอร์ที่มีขนาดใหญ่และทรงพลังที่สุดซึ่งอาณาจักรซีอ้อนสร้างในช่วงสงครามหนึ่งปี อาวุธหลักของบิกแซมประกอบด้วยปืนใหญ่มหาอนุภาคซึ่งมีพลังทำลายมากจนสามารถทำลายยานรบขนาดใหญ่ได้ในครั้งเดียวและติดตั้งปืนอนุภาคต่อต้านอากาศยานไว้รอบๆตัวรวม28กระบอก กงเล็บที่เท้าทั้งสองของบิ๊กแซมสามารถยิงออกไปเป็นมิสไซล์ได้ บิกแซมยังมี Iฟิลด์บาเรียซึ่งสามารถสะท้อนลำแสงของอาวุธบีมที่ยิงใส่บิกแซมได้รอบตัว เนื่องจากระบบของบิกแซมต้องใช้พลังงานมาก บิกแซมจึงติดตั้งเตาปฏิกรณ์ไมนอฟสกี้ไว้ถึงสี่เครื่องรวมกำลังถึง 140000 กิโลวัตต์ แต่เนื่องจากไม่สามารถระบายความร้อนได้ดีพอ บิกแซมจึงสามารถปฏิบัติการได้เพียง 20 นาทีเท่านั้น
บิกแซมปรากฏตัวในตอนที่36ของโมบิลสูทกันดั้ม โดยโดซูล ซาบี้ได้ใช้บิกแซมในการต่อสู้กับกองทัพของสหพันธโลกที่ปราการอวกาศ โซโลมอน ด้วยพลังของบิกแซม โดซูลได้ทำลายกองกำลังของสหพันธไปมากมาย รวมถึงยานธงไททันภายใต้การบัญชาการของพลเอกทิอันม์ จนกระทั่งถูกกันดั้มของอามุโร่ เรย์ทำลายโดยการเข้าโจมตีในระยะประชิด
MA-09 บิกแซมรุ่นผลิตจำนวนมาก
รุ่นผลิตจำนวนมากของบิกแซมซึ่งพัฒนาให้ใช้งานบนโลกได้ดีกว่าเดิมเพื่อใช้ในการโจมตีศูนย์บัญชาการหลักของสหพันธที่จาบุโร บิกแซมรุ่นผลิตจำนวนมากนี้มีขนาดเล็กกว่ารุ่นต้นแบบมากและใช้เกราะฉาบบีมโค้ตติ้งแทนIฟิลด์บาเรียร์เพื่อลดค่าใช้จ่าย บิกแซมรุ่นผลิตจำนวนมากปรากฏตัวครั้งแรกในวิดีโอเกม เอสดีกันดั้มจีเจเนเรชัน ออกแบบโดยจุนยะ อิชิงาคิ
เฮลอินเอเซล (2022)
เฮลอินเอเซล 2022 (Hell in a Cell 2022) เป็นงานมวยปล้ำอาชีพประจำปีครั้งที่ 14 ที่กำลังจะมาถึงซึ่งผลิตโดย ดับเบิลยูดับเบิลยูอี จัดขึ้นสำหรับนักมวยปล้ำจาก ดับเบิลยูดับเบิลยูอี รอว์ และ ดับเบิลยูดับเบิลยูอี สแมคดาวน์ ออกอากาศแบบจ่ายเมื่อรับชมทั่วโลกและสามารถสตรีมผ่าน Peacock ในสหรัฐอเมริกาและดับเบิลยูดับเบิลยูอี เน็ตเวิร์คในต่างประเทศ โดยจัดขึ้นในวันอาทิตย์ที่ 5 มิถุนายน ค.ศ. 2022 ที่ ออลล์สเตตอะรีนา ในเมืองโรสมอนท์ ชานนครชิคาโก รัฐอิลลินอยส์
เนื้อเรื่อง
หลังจาก โคดี โรดส์ เอาชนะ เซท โรลลินส์ ทั้งในศึก เรสเซิลเมเนีย ครั้งที่ 38 และเรสเซิลเมเนียแบคแลช โรดส์ก็ได้รับสิทธิ์ปล้ำชิงแชมป์ United States Championship กับ เธียรี เมื่อวันจันทร์ที่ 9 พฤษภาคม ค.ศ. 2022 ในศึก รอว์ ระหว่างการปล้ำ โรลลินส์ออกมาทำร้ายโรดส์ ทำให้โรดส์ชนะฟาวล์ ในสัปดาห์ต่อมา โรดส์ออกมาท้าทายโรลลินส์ในการปล้ำอีกแมตช์ คราวนี้อยู่ใน เฮลอินเอเซล แมตช์ ซึ่งโรลลินส์ตอบตกลง
ในวันจันทร์ที่ 25 เมษายน ค.ศ. 2022 ในศึก รอว์ อาซูกะ ได้ทำการเซอร์ไพรส์ด้วยการหวนคืนสังเวียนอีกครั้งหลังจากได้รับบาดเจ็บไป 9 เดือน แอดัม เพียร์ซ ให้โอกาส อาซูกะ เผชิญหน้ากับ บิแอนกา บีแลร์ ในการปล้ำชิงแชมป์ Raw Women's Championship ในวันจันทร์ที่ 9 พฤษภาคม 2022 ในศึก รอว์ แต่การปล้ำจบลงโดยไม่มีการตัดสินหลังจากที่ เบกกี ลินช์ ออกมาทำร้ายทั้งคู่ ในสัปดาห์ต่อมา อาซูกะ เอาชนะ ลินช์ ทำให้ได้สิทธิ์ในการเผชิญหน้ากับ บิแอนกา บีแลร์ ในการชิงแชมป์ Raw Women's Championship ในศึก เฮลอินเอเซล ในวันจันทร์ที่ 23 พฤษภาคม ค.ศ. 2022 ในศึก รอว์ ลินช์ได้รับโอกาสอีกครั้งในการเผชิญหน้ากับอาซูกะด้วยกติกาเพิ่มเติมว่าหากลินช์ชนะ เธอก็จะถูกเพิ่มเข้าสู่การปล้ำชิงแชมป์ในศึก Hell in a Cell ลินช์เอาชนะอาซูกะได้ดังนั้นการปล้ำชิงแชมป์จึงกลายเป็นการปล้ำแบบสามเส้า
ในศึก เรสเซิลเมเนีย ครั้งที่ 38 บ็อบบี แลชลีย์ เอาชนะ โอมอส ต่อมาในวันจันทร์ที่ 4 เมษายน ในศึก รอว์ ผู้จัดการของ แลชลีย์ คือ MVP ได้หักหลัง แลชลีย์ และร่วมมือกับ โอมอส ซึ่งเอาชนะ แลชลีย์ ในศึก WrestleMania Backlash ด้วยความช่วยเหลือจาก MVP จากนั้น Lashley เอาชนะ Omos ในการแข่งขันกรงเหล็กเมื่อ Omos เหวี่ยง Lashley ผ่านกรง ทำให้ แลชลีย์ เป็นฝ่ายชนะโดยการเดินออกจากกรงในวันจันทร์ที่ 16 พฤษภาคม ในศึก Raw ในสัปดาห์ต่อมา โดยที่ Lashley ต้องการยุติศึกระหว่างพวกเขา เขาจึงได้ท้าทาย MVP ในการปล้ำที่ผู้ชนะจะเลือกกติกาการปล้ำของเขากับ Omos ในศึก Hell in a Cell ด้วยความช่วยเหลือของ Omos ทำให้ MVP เอาชนะ Lashley ด้วยการนับ Omos และ MVP ตัดสินใจว่ากติกาในศึก Hell in a Cell จะเป็นการปล้ำแบบแฮนดิแคป 2 รุม 1 โดยที่ Omos และ MVP จะเผชิญหน้ากับ Lashley
รอว์
โคดี โรดส์ เปิดตอนของ รอว์ ในคืนต่อมาและบอกว่าในที่สุดเขาก็ทำกับ Seth "Freakin" Rollins สำเร็จแล้ว แม้จะนัดผ่าตัดกล้ามเนื้อหน้าอกขาดในวันพุธ เขาบอกใบ้ว่าจะชนะการปล้ำ Money in the Bank ในศึก มันนีอินเดอะแบงก์ ที่จะเกิดขึ้น จากนั้นโรลลินส์ก็ขัดจังหวะและบอกว่าเขายังคงไม่ชอบโรดส์ แต่โรดส์ควรได้รับความเคารพจากเขา โรลลินส์ออกจากสังเวียน แต่ในขณะที่โรดส์กำลังจะออกไป โรลลินส์ก็ทำร้ายโรดส์จากด้านหลังด้วยค้อนขนาดใหญ่ และทำร้ายโรดส์ต่อไปจนกระทั่งผู้ตัดสินและเจ้าหน้าที่ของ WWE ต้องเข้ามาแยก
เพียงความเคลื่อนไหว
เพียงความเคลื่อนไหวเป็นกวีนิพนธ์ของเนาวรัตน์ พงษ์ไพบูลย์ ตีพิมพ์ในนิตยสารต่าง ๆ ในช่วงปี พ.ศ. 2516 - 2522 และพิมพ์รวมเล่มครั้งแรก พ.ศ. 2517 เนื้อหากล่าวถึงเหตุการณ์ 14 ตุลาคม พ.ศ. 2516 ซึ่งขบวนการนักศึกษาประชาชนได้เรียกร้องรัฐธรรมนูญ และขยายตัวเป็นการเคลื่อนไหวเพื่อความเป็นธรรมด้านต่าง ๆ ของสังคมเนาวรัตน์ได้เขียนบทกวีสนับสนุนการต่อสู้ครั้งนั้น ใจความตอนหนึ่งว่า
ลักษณะเด่น
งานเนาวรัตน์มีลักษณะเด่นเฉพาะตัวในข้อที่ว่า เขาสามารถถ่ายทอดความคิดและความรู้สึกออกมาอย่างนุ่มนวลดังนั้น เนาวรัตน์จึงมิได้เขียนบทกวีการเมืองจากทฤษฎีหรือตรรกะ แต่เริ่มต้นจากความรู้สึกลึกซึ้งต่อเหตุการณ์ทั้งหลาย ที่ระเบิดออกมาจากภายใน ในเพียงความเคลื่อนไหว เนาวรัตน์ระบายความรู้สึกของเขาออกมาจากความกดดันของเหตุการณ์ 14 ตุลาคม 2516 ว่า
จาก ลมวก นี้ เนาวรัตน์นำคลี่คลายเหตุการณ์ตอนจบบทกวี เพียงความเคลื่อนไหว ว่า
ภาพ เหยี่ยวกระหยับปีกกลางเปลวแดด ในวรรคแรกนั้นเป็นประสบการณ์จริง ของเนาวรัตน์ ขณะที่เขาอยู่ภาคใต้ ซึ่งเขาคิดวรรคอันทรงพลังนี้ขึ้นมา แต่ยังไม่รู้ว่าเหตุการณ์นี้ควรนำไปเปรียบกับอะไร  จนกระทั่งเกิดเหตุการณ์ 14 ตุลาคม  จึงรู้ว่าถึงเวลาของ ลมวกแล้ว นี่คือประสบการณ์ของกวีที่มีความหมายต่อการสร้างสรรค์งานของเขา
จากผลงาน เพียงความเคลื่อนไหว ทำให้เนาวรัตน์ พงษ์ไพบูลย์ ได้รับรางวัลซีไรท์ ในปี พ.ศ. 2523  คณะกรรมการตัดสินในปีนั้นกล่าวว่า
ความสามารถในการใช้รูปแบบกวีนิพนธ์ของเขานั้น เป็นที่ยอมรับอยู่แล้ว เขาเป็นศิลปินผู้เชี่ยวชาญทั้งในด้านฉันทลักษณ์ตามแบบแผน และทั้งด้านเพลงพื้นบ้านถึงขนาดที่เรียกว่า ในเพลงกล่อมเด็ก เนาวรัตน์ก็อาจสอดสาระทางการเมือง และสังคมที่ร้อนแรงได้
...
รายชื่อผู้ชนะเลิศฟุตบอลอังกฤษ
ผู้ชนะเลิศฟุตบอลอังกฤษ คือผู้ชนะเลิศในลีกสูงสุดของฟุตบอลชายอังกฤษ ซึ่งปัจจุบันคือ พรีเมียร์ลีก ก่อตั้งเมื่อฤดูกาล 1992–93
สโมสรที่เคยชนะเลิศลีกสูงสุด
มี 24 สโมสรที่เคยชนะเลิศลีกสูงสุดของอังกฤษ
ทีมที่ระบุเป็น ตัวหนา คือทีมที่แข่งขันใน ฤดูกาล 2020–21
ขุนทอง เจ้าจะกลับเมื่อฟ้าสาง
ขุนทองเจ้าจะกลับเมื่อฟ้าสาง เป็นหนังสือรวมเรื่องสั้น ของ อัศศิริ ธรรมโชติ โดยหนังสือเล่มดังกล่าวรวมเรื่องสั้นทั้งหมด 13 เรื่องของผู้เขียนคนเดียวกัน รวมเล่มตีพิมพ์ครั้งแรกเมื่อ พ.ศ. 2521 ได้รับรางวัลซีไรต์ประจำปี พ.ศ. 2524
ขุนทองเจ้าจะกลับเมื่อฟ้าสาง ได้รับแรงกระตุ้นจากเหตุการณ์ 6 ตุลาคม พ.ศ. 2519 คือช่วงที่มีการประกาศเรียกร้องให้ผู้ที่หลบหนีเข้าป่ากลับมารายงานตัว เน้นให้คนสำนึกในเรื่องของภูมิหลังทางประวัติศาสตร์และสังคม เนื้อหาส่วนใหญ่มีแนวทางไปในทางวรรณกรรมเพื่อชีวิต ความกดดันและความขัดแย้งทางการเมือง ผู้แต่งสามารถตีปัญหาสังคมได้อย่างลึกซึ้ง สามารถสร้างตัวละครอันมีมิติเหมือนคนจริง ๆ ที่มีเลือดเนื้อให้จับต้องได้ มีความเศร้าที่อ่อนโยน สามารถสกัดกั้นอารมณ์ ลักษณะการเขียน ผู้เขียนพยายามให้รายละเอียดในการพรรณา เพื่อให้เกิดความรู้สึกที่รุนแรง แต่เขาก็มีทางแก้ด้วยการสร้างอารมณ์ชดเชย ซึ่งเป็นการเขียนที่มีคุณค่ายิ่ง
โยนัส เลอเซิล
โยนัส เลอเซิล (Jonas Lössl; เกิด 1 กุมภาพันธ์ ค.ศ. 1989) เป็นนักฟุตบอลอาชีพชาวเดนมาร์ก ปัจจุบันเล่นในตำแหน่งผู้รักษาประตูให้กับฮัดเดอส์ฟีลด์ทาวน์ โดยยืมตัวจากเอฟเวอร์ตัน
แก็งก็อง
วันที่ 5 มิถุนายน ค.ศ. 2014 เลอเซิลย้ายไปแก็งก็อง สโมสรฟุตบอลของฝรั่งเศส ในช่วงแรกเขาเป็นตัวสำรอง แต่ในระยะเวลาเพียงสองฤดูกาล เขาก็ขึ้นมาเป็นตัวจริงได้
ไมนทซ์ 05
วันที่ 16 มิถุนายน ค.ศ. 2016 เลอเซิลย้ายไปไมนทซ์ 05 สโมสรฟุตบอลของเยอรมนี โดยมาแทนที่โลริส คารีอุส ซึ่งย้ายไปลิเวอร์พูล
ฮัดเดอส์ฟีลด์ทาวน์ (ยืมตัว)
หลังจากหนึ่งฤดูกาลกับไมนทซ์ เลอเซิลได้เซ็นสัญญายืมตัวกับฮัดเดอส์ฟีลด์ทาวน์ เมื่อวันที่ 30 มิถุนายน ค.ศ. 2017 ต่อมาวันที่ 12 สิงหาคม ค.ศ. 2017 เขาเริ่มลงเล่นพรีเมียร์ลีกในนัดที่บุกไปชนะคริสตัลพาเลซ 3–0
ทีมชาติ
เลอเซิลลงเล่น 22 นัดให้กับทีมเยาวชนของเดนมาร์ก ซึ่งรวมไปถึง 15 นัดที่ลงเล่นให้กับชุดอายุไม่เกิน 21 ปี
เขาถูกเรียกติดทีมชาติชุดใหญ่ครั้งแรกในเดือนมิถุนายน ค.ศ. 2015 ในนัดกระชับมิตรพบกับมอนเตเนโกร และต่อมาในนัดพบกับสวีเดนในการแข่งขันฟุตบอลชิงแชมป์แห่งชาติยุโรป 2016 รอบเพลย์ออฟ ในเดือนพฤศจิกายน ค.ศ. 2015
ตราแผ่นดินของจอร์แดน
ตราแผ่นดินของจอร์แดน (شعار المملكة الأردنية الهاشمية) (ตราแผ่นดินออกแบบตามพระบรมราชโองการของสมเด็จพระราชาธิบดีอับดุลลอฮ์ที่ 1) ประกาศใช้อย่างเป็นทางการเมื่อวันที่ 25 สิงหาคม พ.ศ. 2464 ต่อมาได้มีการแก้ไขแบบตราแผ่นดิน ตามคำแนะนำของสภามุขมนตรี ในมาตราที่ 6 ว่าด้วยตราแผ่นดิน เมื่อวันที่ 21 กุมภาพันธ์ พ.ศ. 2525. โดยมีส่วนประกอบคือ:
หมายถึง พระมหากษัตริย์แห่งราชอาณาจักรฮัชไมต์จอร์แดน.
ธงขบวนการปฏิวัติอาหรับ. ลักษณะเป็นธงสี่เหลี่ยมผืนผ้า พื้นเป็นแถบสีดำ สีเขียว และสีขาว แบ่งตามแนวนอนของธง ที่ด้านคันธงนั้นเป็นรูปสามเหลี่ยมหน้าจั่วสีแดง. ปลายธงเป็นหางนกแซงแซว.
หมายถึง ความรุ่งเรืองของอารยธรรมมุสลิม.
โล่สำริดตกแต่งเป็นรูปดอกเบญมาศ, ปรากฏในสถาปัตยกรรม และ งานศิลปะอาหรับ. อยู่ด้านหน้าลูกโลกสีน้ำเงิน, หมายถึง สิทธิ์ในการปกป้อง ดาบอาหรับสีทอง และ หอก.อยู่ด้านหลังลูกโลกสีน้ำเงิน
หมายถึง ความอุดมสมบูรณ์ และ ความมั่งคั่ง. พืชทั้งสองอยู่ระหว่างเหรียญราชอิสริยาภรณ์อัลนาห์ดา.
เป็นเครี่องราชอิสริยาภรณ์สูงสุดของราชอาณาจักรฮัชไมต์.
มาจากเครื่องราชอิสริยาภรณ์อัลนาห์ดา ภายในบรรจุคำขวัญดังนี้:
ด้านขวา:“สมเด็จพระราชาธิบดีอับดุลเลาะห์ที่ 2 บิน อัลฮุสเซน บิน อาอูน ("الراجي من الله التوفيق والعون")”
ตรงกลาง:“พระมหากษัตริย์แห่งราชอาณาจักรฮัชไมต์จอร์แดน ("ملك المملكة الأردنية الهاشمية")”
ด้านซ้าย:“ผู้ทรงได้รับการเกื้อหนุนและชี้นำจากอัลลอหฺ ("عبد الله الثاني بن الحسين")”
พงษ์นภา ดัสกร
พงษ์นภา ดัสกร เกิดเมื่อวันที่ 26 มกราคม พ.ศ. 2515เป็นนักแสดงชาวไทย
ประวัติ
พงษ์นภา ดัสกร เป็นหลานสาวของ ดามพ์ ดัสกร ซึ่งเล่นละครอยู่พักนึงกับดาราวีดีโอ(ช่อง 7)
อันทิลดอว์น
อันทิลดอว์น (Until Dawn) เป็นวิดีโอเกมผจญภัยแนวสยองขวัญเอาชีวิตรอด และเป็นละครเชิงโต้ตอบ (interactive drama) พัฒนาโดยซูเปอร์แมสซิฟเกมส์ และจำหน่ายโดยโซนี่คอมพิวเตอร์เอ็นเตอร์เทนเมนต์ สำหรับเครื่องเล่นเพลย์สเตชัน 4 เติมกำหนดออกขายบนเครื่องเล่นเพลย์สเตชัน 3 และรองรับคุณสมบัติเพลย์สเตชันมูฟ แต่เกมกลับมาเปิดตัวว่าจำหน่ายเฉพาะบนเครื่องเพลย์สเตชัน 4 ในเดือนสิงหาคม ค.ศ. 2014 เกมออกวางขายทั่วโลกในเดือนสิงหาคม ค.ศ. 2015
อันทิลดอว์นมีฉากในแคนาดาภาคตะวันตก เป็นเรื่องราวของกลุ่มวัยรุ่นแปดคนที่ตัดสินใจมาพักร้อนในกระท่อมแห่งหนึ่งที่หุบเขาแบล็กวูด ที่สมมุติขึ้นมา เป็นเวลาหนึ่งปีพอดีหลังเด็กสาวสองคนที่เป็นเพื่อนกันได้หายตัวไป ไม่นานหลังมาถึง กลุ่มวัยรุ่นพบว่าตนถูกโรคจิตลอบทำร้าย และต้องพยายามเอาชีวิตรอดจนกว่าพระอาทิตย์ขึ้น ตลอดการผจญภัย ผู้เล่นจะได้เล่นตัวละครทั้งแปดตัว ผู้เล่นต้องตัดสินใจครั้งสำคัญขณะที่เนื้อเรื่องดำเนินไป โดยการตัดสินใจจะกระทบกับผลลัพธ์ของเกม นำไปสู่ฉากจบที่แตกต่างกัน
อันทิลดอว์นได้รับการตอบรับที่ดี โดยถูกยกย่องในเรื่องภาพ กลไกตัวเลือก ความสยองขวัญ ดนตรี ตัวละคร การพากย์เสียง และการออกแบบระบบเกม คำวิจารณ์ส่วนใหญ่จะเกี่ยวกับเนื้อเรื่องในครึ่งหลัง มุมกล้อง การเคลื่อนไหวของตัวละคร และเนื้อเรื่องบางส่วนที่เป็นเส้นตรง
สถานีวิทยุกระจายเสียง
สถานีวิทยุกระจายเสียง เป็นสถานที่ของหน่วยงาน ซึ่งทำหน้าที่สื่อสารมวลชน ด้วยการใช้เครื่องส่งกระจายเสียงผ่านคลื่นวิทยุ โดยใช้เสากระจายสัญญาณ ออกไปยังผู้ฟังผ่านเครื่องรับวิทยุ
สถานีวิทยุกระจายเสียงในประเทศไทย
กิจการวิทยุกระจายเสียงในประเทศไทย จัดตั้งขึ้นเมื่อปี พ.ศ. 2469 โดยพลเอก พระเจ้าบรมวงศ์เธอ กรมพระกำแพงเพชรอัครโยธิน เสนาบดีกระทรวงพาณิชย์และคมนาคม ทรงจัดตั้งสถานีวิทยุกระจายเสียงทดลองขนาดเล็กขึ้นในวังเพื่อการค้นคว้าส่วนพระองค์ จนกระทั่งปี พ.ศ. 2471 ทรงสั่งซื้อเครื่องส่งวิทยุ กระจายเสียงคลื่นสั้น 36.42 เมตร ขนาด 200 วัตต์ มาจากต่างประเทศ แล้วทรงมอบหมายให้กรมไปรษณีย์โทรเลข ดำเนินการทดลองส่งวิทยุกระจายเสียง จากอาคารที่ทำการไปรษณีย์โทรเลข ปากคลองโอ่งอ่าง จึงนับเป็นการส่งวิทยุกระจายเสียง ครั้งแรกในประเทศไทย
ระเบียบงานสารบรรณ
ระเบียบงานสารบรรณ (manual of style, style guide, หรือ style sheet) เป็นข้อกำหนดมาตรฐานการเขียนและออกแบบเอกสาร ไม่ว่าเพื่อใช้ทั่วไป หรือเพื่อวัตถุประสงค์เจาะจง เช่น ภายในองค์การ ในข่ายงาน ฯลฯ
ระเบียบงานสารบรรณวางรูปแบบเอกสารเพื่อยกระดับการสื่อสาร สร้างความมั่นใจว่าเอกสารจะไม่ลักลั่น และกำหนดแนวปฏิบัติที่ดีที่สุดทั้งในการใช้เอกสาร การเรียบเรียงเอกสาร การจัดพิมพ์ อักขรวิธี และองค์ประกอบอื่น ๆ นอกจากนี้ สำหรับเอกสารทางวิชาการ ระเบียบงานสารบรรณอาจกำหนดเรื่องอื่นอีก เช่น การอ้างอิง การวิจัย การเปิดเผยข้อมูล การปฏิบัติตามมาตรฐานทางวิชาการ จริยธรรมเกี่ยวกับเจ้าของผลงาน ฯลฯ
ระเบียบงานสารบรรณพบได้ทั้งในการใช้งานทั่วไปและเฉพาะทาง ทั้งสำหรับผู้อ่านและผู้เขียนเอกสาร ตลอดจนสำหรับนักเรียน นักวิชาการ และผู้ปฏิบัติงานในสาขาต่าง ๆ เช่น แพทยศาสตร์ วารสารศาสตร์ นิติศาสตร์ รัฐศาสตร์ ธุรกิจ อุตสาหกรรมเฉพาะทาง ฯลฯ
เสนีย์ มะดากะกุล
นายเสนีย์ มะดากะกุล (9 มีนาคม พ.ศ. 2478 - 3 ธันวาคม พ.ศ. 2534) อดีตสมาชิกสภาผู้แทนราษฎรจังหวัดนราธิวาส 4 สมัย
ประวัติ
เสนีย์ มะดากะกุล เกิดเมื่อวันที่ 9 มีนาคม พ.ศ. 2478 สำเร็จการศึกษาระดับปริญญาตรี และ ปริญญาโท สาขารัฐศาสตร์ จาก University of Karachi ประเทศปากีสถาน
งานการเมือง
เสนีย์ เคยรับราชการเป็นอาจารย์ที่ แผนกวิชารัฐศาสตร์ ภาควิชาสังคมศาสตร์ คณะมนุษยศาสตร์และสังคมศาสตร์ มหาวิทยาลัยสงขลานครินทร์ (คณะรัฐศาสตร์ มหาวิทยาลัยสงขลานครินทร์ ในปัจจุบัน) ก่อนที่จะลาออก มาลงรับสมัครเลือกตั้งเป็นสมาชิกสภาผู้แทนราษฎรครั้งแรกใน พ.ศ. 2522 สังกัดพรรคกิจสังคม ซึ่งได้รับเลือกตั้งในครั้งดังกล่าว และได้รับเลือกติดต่อกันรวม 4 ครั้ง และเคยเป็นกรรมการบริหารพรรคกิจประชาคม ก่อนที่จะรวมกันเป็นพรรคเอกภาพ
สมาชิกสภาผู้แทนราษฎร
เสนีย์ มะดากะกุล ได้รับการเลือกตั้งเป็นสมาชิกสภาผู้แทนราษฎรทั้งหมด 4 สมัย คือ
ราชบุรีสเตเดียม
ดราก้อน โซลาร์ พาร์ค สเตเดียม (Dragon Solar Park Stadium, ชื่อเดิม: มิตรผล สเตเดียม) มีชื่ออย่างไม่เป็นทางการว่า ราชบุรี สเตเดียม (Ratchaburi Stadium) เป็นสนามกีฬาที่สร้างขึ้นเพื่อใช้เป็นสนามเหย้าของสโมสรฟุตบอลราชบุรี มีความจุทั้งหมด 13,000 ที่นั่ง ซึ่งสร้างด้วยงบประมาณสูงกว่า 300 ล้านบาท โครงสร้างประกอบด้วยเหล็กเป็นส่วนใหญ่ เริ่มก่อสร้างเมื่อปี พ.ศ. 2558 ตั้งอยู่บนทางหลวง 3208 ตำบลเจดีย์หัก อำเภอเมืองราชบุรี ซึ่งห่างจากตัวเมืองเพียง 3 กม. ซึ่งเส้นทางนี้สามารถไปอำเภอสวนผึ้งได้อีกด้วย และเปิดใช้งานครั้งแรกในศึกไทยลีก ฤดูกาล 2559 นัดที่ราชบุรีพบกับอาร์มี่ ยูไนเต็ด เมื่อวันที่ 29 มิถุนายน พ.ศ. 2559
ในฤดูกาล 2565–66 สโมสรฟุตบอลราชบุรีได้แถลงข่าวเกี่ยวกับการที่กลุ่มมิตรผลได้ยกเลิกเป็นผู้สนับสนุนหลักให้กับทีม เป็นการสิ้นสุดหลังจากร่วมงานกันนานกว่า 11 ปี ทำให้ทางสโมสรจะเปลี่ยนไปใช้ชื่อสนามว่า ดราก้อน โซลาร์ ปาร์ค แทน โดยอัฒจันทร์มี 3 ด้าน ประกอบด้วย
เขตโอตะ
เขตโอตะ เป็น 1 ใน 23 เขตพิเศษของโตเกียว ประเทศญี่ปุ่น ในปี พ.ศ. 2551 มีจำนวนประชากรประมาณ 677,341 มีพื้นที่ทั้งสิ้น 59.46 ตารางกิโลเมตร ถือเป็นเขตที่มีขนาดพื้นที่ใหญ่ที่สุดในโตเกียว
เขตโอตะเป็นสถานที่ตั้งเป็นเขตที่ตั้งของท่าอากาศยานนานาชาติโตเกียว และสำนักงานใหญ่บริษัทต่าง ๆ เช่น แอร์แจแปน, แคนนอน, นัมโค, เซก้า, สกายมาร์กแอร์ไลน์
รายชื่อวัดในจังหวัดเพชรบุรี
รายชื่อวัดในจังหวัดเพชรบุรี
ซากูระโนะฮานาบิราตาจิ
ซากูระโนะฮานาบิราตาจิ เป็นซิงเกิลอินดีลำดับแรกของกลุ่มไอดอลญี่ปุ่นเอเคบีโฟร์ตีเอต วางจำหน่ายครั้งแรกเมื่อวันที่ 1 กุมภาพันธ์ พ.ศ. 2549 โดยทำยอดขายได้ 46,274 แผ่น ประพันธ์โดย ยาซูชิ อากิโมโตะ และ ฮิโรชิ อูเอซุงิ เพลงนี้ได้รับการทำฉบับใหม่อีกครั้งในปี 2541 กับค่ายเพลง เดฟสตาร์ เรกคอร์ดส์ ผู้ที่มีส่วนร่วมในเพลงของซิงเกิลนี้เป็นสมาชิกรุ่นแรกของวงจำนวน 20 คน เซ็นเตอร์ของเพลงนี้คือ มินามิ ทากาฮาชิ ในฉบับปี 2549 และเซ็นเตอร์คู่ มินามิ ทากาฮาชิ กับ มาเอดะ อัตสึโกะ ในปี 2551
สมาชิก
หมายเหตุ: สถานะทีม ณ วันวางจำหน่ายซิงเกิล สมาชิกที่ขึ้น "ตัวหนา" หมายถึงตำแหน่งเซ็นเตอร์ของเพลงนั้น ๆ
ซากูระโนะฮานาบิราตาจิ 2008
"ซากูระโนะฮานาบิราตาจิ 2008"  เป็นซิงเกิลลำดับที่ 8 ของเอเคบีโฟร์ตีเอต เปิดตัวเมื่อวันที่ 27 กุมภาพันธ์ พ.ศ. 2551 โดยเดฟสตาร์
สมาชิก
หมายเหตุ: รายชื่อดังต่อไปนี้คือสมาชิกที่ร่วมแสดงในแต่ละเพลง สมาชิกที่ขึ้น "ตัวหนา" หมายถึงตำแหน่งเซ็นเตอร์ของเพลงนั้น ๆ (สถานะทีม ณ วันวางจำหน่ายซิงเกิล)
วัดศรีศรัทธาธรรม
วัดศรีศรัทธาธรรม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคลองเขิน อำเภอเมืองสมุทรสงคราม จังหวัดสมุทรสงคราม อยู่ในในสวนลึก หมู่บ้านสวนทุ่ง ด้านหน้าวัดจดคลองขุดหรือคลองเจ๊ก
วัดศรีศรัทธาธรรมจดทะเบียนเป็นวัด เมื่อวันที่ 5 มิถุนายน พ.ศ. 2512 ได้รับพระราชทานวิสุงคามสีมา เมื่อวันที่ 20 ตุลาคม พ.ศ. 2517 โดยคุณศรี หอมรสระรื้น มีความศรัทธาในพระพุทธศาสนา ได้อุทิศที่ดินจำนวน 9 ไร่เศษ ให้สร้างวัด ต่อมาทางวัดได้ซื้อที่ดินขยายออกไปอีก ปีละ 1–2 ไร่ ปัจจุบันบริเวณวัดมีเนื้อที่กว้างขวางพอสมควร
บริเวณวัดร่มรื่น ด้วยสวนผลไม้ และสวนมะพร้าว อาคารเสนาสนะที่สำคัญในวัด ได้แก่ อุโบสถปัจจุบันสร้างใหม่ เมื่อ พ.ศ. 2522 ศาลาการเปรียญ และกุฏิสงฆ์ ประชาชนในหมู่บ้าน และสถานที่ใกล้เคียงได้ร่วมกันบริจาคบ้านเรือนของตน คนละ 1–2 หลัง ให้แก่วัด และร่วมกันสร้างวัด ศาสนสถานของวัดจึงยังมีสภาพเป็นเรือนไม่อยู่ และยังต้องพัฒนาอีกมาก วัดนี้มีหมอพระ รักษาคนไข้ด้วยสมุนไพรไทย มีคนไปหาให้ช่วยรักษา จำนวนมากทุกวัน
โอลีวัน
"อนลี วัน" เป็นซิงเกิลภาษาญี่ปุ่นลำดับที่ 32 ของโบอาในรูปแบบแม็กซีซิงเกิล เดิมมีกำหนดวางจำหน่ายซิงเกิลในวันที่ 20 กุมภาพันธ์ พ.ศ. 2556 แต่เลื่อนวันวางจำหน่ายเป็นวันที่ 27 กุมภาพันธ์ พ.ศ. 2556 โดยไม่ทราบเหตุผลแน่ชัด และเป็นการออกซีดีซิงเกิลในรอบ 2 ปีครึ่งของโบอา หลังจากซิงเกิล WOO WEEKEND ในปี พ.ศ. 2553
ในการพบปะแฟนเพลงเมื่อวันที่ 7 สิงหาคม พ.ศ. 2555 มีการยืนยันว่าเพลง Only One จะถูกตัดเป็นซิงเกิลภาษาญี่ปุ่นเพลงต่อไปโดยจะวางจำหน่ายในช่วงเดือนฤดูหนาวปี พ.ศ. 2556 และจะวางจำหน่าย 4 รูปแบบ คือ ซีดี, ซีดี+ดีวีดี, และ USB แฟลชไดร์ฟ (เฉพาะแฟนคลับ SOUL ในประเทศญี่ปุ่นเท่านั้น)
ซิงเกิล Only One ประกอบด้วยเพลงหน้าเอ Only One และเพลงหน้าบี The Shadow ซึ่งแปลงเนื้อร้องเป็นภาษาญี่ปุ่นจากอัลบัมภาษาเกาหลีชุดที่ 7 ของโบอา Only One และเป็นซิงเกิลแรกของโบอาที่แต่งเนื้อร้องเองทั้งภาษาเกาหลีและภาษาญี่ปุ่น
การโปรโมตซิงเกิล Only One ภายใต้แคมเปนจ์ BoA feat. ONLY ONE COCKTAIL มีการเปิดเว็บไซต์พิเศษ เพื่อโปรโมต ONLY ONE COCKTAIL ในร้านคอฟฟีช็อป 5 แห่งในกรุงโตเกียว และมีการสลัก QR Code ลงบนเครื่องดื่มครั้งแรกในโลก
เพลง Only One เป็นเพลงประกอบโฆษณา music.jp และเพลงประกอบรายการทาเคชิโนะนิปปอนโนะมิคะตะ ทางช่องทีวีโตเกียว
ของขวัญ
เฉพาะสำหรับสมาชิกแฟนคลับ SOUL ในประเทศญ๊ปุ่น เฉพาะสำหรับซีดีและซีดี+ดีวีดีในการผลิตครั้งแรกเท่านั้น เฉพาะสำหรับสมาชิกแฟนคลับ SOUL ที่ซื้อซิงเกิลแบบซีดี+ดีวีดี, USB Type A และ USB Type B ประกอบด้วย Original Clear File (ทั้ง 3 แบบ) Original Writing Paper และ Original Ball-point Pen.
การสงครามอิเล็กทรอนิกส์
การสงครามอิเล็กทรอนิกส์ (Electronic warfare; อักษรย่อ: EW) เป็นการกระทำใด ๆ ที่เกี่ยวข้องกับการใช้สเปกตรัมแม่เหล็กไฟฟ้า (EM spectrum) หรืออาวุธพลังงานตรงเพื่อควบคุมสเปกตรัม, โจมตีศัตรู หรือขัดขวางการโจมตีของศัตรู จุดประสงค์ของการสงครามอิเล็กทรอนิกส์คือการปฏิเสธความได้เปรียบของฝ่ายตรงข้าม และให้แน่ใจว่าการเข้าถึงสเปกตรัมแม่เหล็กไฟฟ้าที่อาศัยได้ไม่มีข้อจำกัด การสงครามอิเล็กทรอนิกส์สามารถนำไปประยุกต์ใช้จากอากาศ, ทะเล, พื้นดิน และ/หรืออวกาศ โดยระบบมีคนควบคุมและไร้คนควบคุม รวมทั้งสามารถกำหนดเป้าหมายมนุษย์, การสื่อสาร, เรดาร์ หรือทรัพย์สินอื่น ๆ (ทางการทหารและพลเรือน)
เกาะชินโด
เกาะชินโด (ฮันกึล: 진도; ฮันจา: 珍島) เป็นเกาะที่ใหญ่ที่สุดอันดับ 3 ของเกาหลีใต้ ซึ่งอยู่ในกลุ่มของเกาะต่าง ๆ ที่เล็กกว่า ตั้งอยู่ในเขตชินโด จังหวัดช็อลลาใต้ ในภาคตะวันตกเฉียงใต้ของคาบสมุทรเกาหลี เกาะแยกจากแผ่นดินใหญ่โดยช่องแคบมย็องนยัง (Myeongnyang Strait) ช่องแคบแห่งนี้ถูกเชื่อมต่อโดยสะพานขึงที่ยาวที่สุดในเกาหลีใต้ 484 เมตร ณ ที่แห่งนี้ใน ค.ศ. 1597 พลเรือเอกลี ซุนชิน ชนะข้าศึกในสมรภูมิมย็องนยัง ซึ่งเป็นการพ่ายแพ้ของเรือรบญี่ปุ่นที่เหนือกว่าเกาหลีอย่างมาก
สุนัขเกาหลีพันธุ์ชินโดคือสุนัขท้องถิ่นจากเกาะชินโดนี่เอง
ทุก ๆ ปี ในวันที่ไม่แน่นอนในฤดูใบไม้ผลิและฤดูร้อน ทางเดินแคบ ๆ ระหว่างเกาะชินโดกับเกาะโมโด (Modo island) จะโผล่พ้นน้ำให้เห็นเป็นเวลาประมาณ 1 ชั่วโมงซึ่งเป็นผลจากปรากฏการณ์น้ำขึ้นน้ำลง เหตุการณ์นี้ดึงดูดนักท่องเที่ยวหลายหมื่นคนและเข้าร่วมในงานเทศกาลของท้องถิ่น
อี.ที. (เพลง)
"อี.ที." เป็นเพลงของนักร้องชาวอเมริกัน เคที เพร์รี จากกสตูดิโออัลบั้มชุดที่สาม ทีนเอจดรีม (ค.ศ. 2010) เพลงได้เป็นซิงเกิลที่สี่ ออกอากาศทางสถานีวิทยุต่าง ๆ ในวันที่ 16 กุมภาพันธ์ ค.ศ. 2011 "อี.ที." เขียนโดยเพร์รีร่วมกับโปรดิวเซอร์ ดร.ลู้ก แมกซ์ มาร์ติน และแอมโม และได้เชิญนักร้องแร็ป คานเย เวสต์ มาร่วมร้องด้วย ด้านดนตรี เพลงเป็นแนวดนตรีอิเล็กทรอนิกส์ และฮิปฮอปบัลลาด ที่มีความเป็นดั๊บสเตปและเทคโนอย่างหนักหน่วง และมีเสียงดรัมแอนด์เบสที่โดดเด่นรองลงมา ในด้านเนื้อร้อง เพลงพูดถึง "การตกหลุมรักกับคนที่มาจากต่างแดน"